**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/11220-3/2024

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2024. október 31-ei rendes nyilvános ülésére**

**Tárgy:** Négyszög major megközelítési útvonal kialakítása és Kisfaludy utcai forgalomkorlátozás

**Az előterjesztő:** Naszádos Péter polgármester

**Készítette:**  Király Zoltán közterület-felügyelő

Zerényi Attila beruházási ügyintéző

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**1.**

**Tárgy és tényállás ismertetése**

Tisztelt Képviselő-testület!

Lakossági kérelem érkezett a Kisfaludy utca folytatásában lévő „un.” Négyszögi Major és közvetlen környezetében élőktől és kiskerttulajdonosoktól. Kérik a major mellett elhaladó útszakaszon a forgalomkorlátozást, valamint a nagysúlyú járművek más útvonalra terelését.

Ez az útszakasz kavicsos földút. Jelentősen megnövekedett a mezőgazdasági gépek, illetve nagy szállítójárművek forgalma. Veszélyeztetik a közlekedésbiztonságot, valamint környezet porterhelését növelik. A csapadékelvezető betonhidakban is kárt tehetnek a terményszállító járművek.



A Vadászház és a Négyszögi major közötti mezőgazdasági területekről a mezőgazdasági gépeknek és járműveknek az egyetlen közlekedési útvonala a majoron keresztül vezet a Kisfaludy utcára, ami szintén nagy terhelésnek van kitéve. A mezőgazdasági területekről a járművek számára az utat biztosítani kell úgy, hogy az ott lakók és kiskert tulajdonosok biztonságban érezzék magukat, valamint csökkentsük a porterhelést és védjük az utat keresztező műtárgyakat.

Ezt azzal tudjuk elérni, hogy Hévíz 056/2 hrsz-ú önkormányzati tulajdonban lévő földutat csatlakoztatjuk a 73178 jelű Magyar Közút Nonprofit Zrt. kezelésében lévő útra. (Büki út). A Magyar Közút Nonprofit Zrt. Zala Vármegyei Igazgatóság Forgalomtechnikai és kezelő osztályának nyilatkozata csatolva.

A közúti csatlakozás kialakítására vonatkozó tervdokumentáció elkészítésének díja (beleértve a közlekedési hatósági eng. kérelmet és az eljáráshoz kapcsolódó tervezői ügyintézést) indikatív árajánlat alapján 840.000,- Ft+ÁFA. Tervezői előzetes költségbecslés szerint az útcsatlakozás megépítésének bekerülése nettó ~10 M Ft.

Tisztelt Képviselő-testület!

Kérem az előterjesztés megvitatását és elfogadását. A döntés minősített többséget igényel.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete a Négyszög major megközelítési útvonal kialakítása érdekében a Hévíz 056/2 hrsz ingatlan 73178 jelű közútra történő útcsatlakozásának tervezési munkáira vonatkozó beszerzést jóváhagyja és felhatalmazza a polgármestert a tervezési munka megrendelésére. A 840.000,- Ft+ÁFA tervezési díj megfizetésére a fedezetet a Hévíz Város Önkormányzat 2024. évi költségvetéséről szóló 1/2024. (II.08.) önkormányzati rendelet 13. mellékelt 63. egyéb ki nem emelt sora terhére biztosítja.

Felelős: Naszádos Péter polgármester

Határidő: 2024. december 31.

2. A Képviselő-testülete felkéri a polgármestert, hogy az előterjesztés szerinti útcsatlakozás kiépítésére a tervezői költségbecslés szerinti összeg, mint beruházási forrás biztosíthatóságát a 2025. évi költségvetés terhére vizsgáltassa meg.

Felelős: Naszádos Péter polgármester

Szintén László osztályvezető

Olt István osztályvezető

Határidő: 2025. január 31.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Király Zoltán | közterület-felügyelő |  |  |
| Olt István | Városfejlesztési osztályvezető |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |